FABL 3 RF 05 ( VA ) Þrívíddarhönnun , stafræn framleiðslutækni , rafeindatækni og forritun Byggt er ofan á fyrri þekkingu nemenda á hinum ýmsu teikniforritum auk þess sem notkun laserskera er þjálfuð frekar . Nemendur læra þrívíddarhönnun í forritinu SketchUp auk þess sem þeir læra að færa hönnunina úr þrívíðu formi yfir í tvívítt til að vinna verkið í stafrænum fræsara eða leiserskera . Kennd eru nokkur grunnatriði forritunar og rafeindatækni í gegnum forritanlega tölvueiningu sem getur unnið með margvíslega nema og skynjara og stjórnað búnaði ( Arduino ) . Áhersla er lögð á að vinna með sköpunarkraft nemenda og hafa þeir mikið að segja um val verkefna . Mikil áhersla er lögð á vinnuferli í verkefnum og gerð verklýsinga .